Támogatói döntéssel, a „Megújuló adatokra támaszkodó, ökoszisztéma-szolgáltatás alapú zöldinfrastruktúra-fejlesztések stratégiai tervezésének megalapozása” című, KEHOP\_PLUSZ-3.2.2-24-2024-00002 azonosítószámú kiemelt projekt a Széchenyi Terv Plusz program keretében, az Európai Unió támogatásával és a magyar állam társfinanszírozásával valósul meg. A projekt mintegy 1,350 milliárd forint vissza nem térítendő támogatásban részesül.

A 2025.01.01. és 2028.12.31. között megvalósuló, röviden „ÖSZ-ZI” projekt fő kedvezményezettje az Agrárminisztérium, mely a Lechner Tudásközpont Nonprofit Kft., HUN-REN Ökológiai Kutatóközpont, HUN-REN Agrártudományi Kutatóközpont, Magyar Államkincstár és a Budapesti Műszaki és Gazdaságtudományi Egyetem partnerségével valósítja meg a fejlesztést. A projekt a KEHOP\_Plusz-3.2.2 Természetvédelmi információs rendszerek fejlesztése című felhívás keretein belül valósul meg, Magyarország teljes területére vonatkozóan.

A fejlesztés átfogó célja a természetközeli ökoszisztémák, az ökoszisztéma-szolgáltatások és a zöldinfrastruktúra megőrzése szempontjainak és eredményeinek szakágazati, területrendezési, területfejlesztési és területhasználati döntéshozatali integrációját biztosító korszerű eszközrendszer megteremtése.

A fejlesztés eredményeként új báziséven alapuló Ökoszisztéma-alaptérkép, továbbfejlesztett ökoszisztémaállapot-térképek, ökoszisztéma-szolgáltatás térképek, zöldinfrastruktúra fejlesztési térkép, valamint jövő idejű modellezett területhasználati térképek készülnek. A projekt keretében ezekhez kapcsolódóan kidolgoznak több módszertani útmutatót, valamint a projekt eredményeire épülő, közigazgatási felhasználási javaslatokat összegző ágazat-specifikus tanulmányt. Interaktív felületet hoznak létre a projekt egységes térinformatikai adatbázisba foglalt eredményeinek megjelenítése céljából.

A projekt módszertani útmutatók és adatszolgáltatások, zöldinfrastruktúra tervezési mintaprojektek által hozzájárul az EU 2030-ig szóló biodiverzitás stratégiájából, valamint természet-helyreállítási rendeletéből következő tagállami feladatok teljesítéséhez, a nemzeti szintű biodiverzitás stratégia céljainak megvalósításához, továbbá a nemzeti természet-helyreállítási terv kidolgozásához és megvalósításához.

A projektről bővebb információt a <https://termeszetvedelem.hu/kehop_plusz-3-2-2-24-2024-00002/> oldalon olvashatnak.

További információ kérhető:

Kisné dr. Fodor Lívia, projekt szakmai vezető

Elérhetőség (+36 1 795-6276, livia.fodor.kisne@am.gov.hu)

**Cím: Elindult az ökoszisztéma-szolgáltatás alapú zöldinfrastruktúra-fejlesztések stratégiai tervezésének megalapozása 4 éves kiemelt projekt**

2025/08/15

Sajtóközlemény